Topul județelor afectate de coronavirus. Timiș rămâne singurul județ cu incidența peste 3 la mia de locuitori.
În ultimele 24 de ore, pe teritoriul României, au fost raportate 2.580 de cazuri noi. Bucureștiul are 338 de infectări, cele mai multe. Topul este completat de Timiș (218), Cluj (155) și Brașov (137).
Până astăzi, 5 februarie, pe teritoriul României, au fost confirmate 740.732 de cazuri de persoane infectate cu noul coronavirus. 686.692 de pacienți au fost declarați vindecați. În urma testelor efectuate la nivel național, față de ultima raportare, au fost înregistrate 2.580 cazuri noi de persoane infectate cu virusul SARS-CoV-2, acestea fiind cazuri care nu au mai avut anterior un test pozitiv.